**RÄPINA AIANDUSKOOL**

**E-portfoolio koostamise juhend maastikuehitaja, EKR tase 4 kutse taotlemiseks**

**1. Üldosa**

E-portfoolio koostatakse maastikuehitaja, tase 4 kutse taotlemisel hindamise esimeses etapis ühe hindamise osana.

E-portfoolio on kogum kutse taotleja poolt loodud, valitud, järjestatud ning analüüsitud materjalidest, mis võimaldavad maastikuehitaja kompetentside tõendamist ja peegeldavad taotleja arengut.

E-portfoolio koostamise eesmärgiks on tõendada maastikuehitaja kutsestandardis esitatud kompetentside olemasolu.

E-portfoolio avab hindajale kutse taotleja, tuues esitle taotleja väärtused ja kogemuse maastikuehitajana. E-portfoolio koostamise aluseks on maastikuehitaja, EKR tase 4 kutsestandard, mille vastavust peavad portfooliosse kogutud materjalid tõendama.

E-portfoolio sisaldab:

* elulookirjeldust (CV),
* kutsestandardipõhist eneseanalüüsi,
* tõendusmaterjale.

E-portfoolio on:

* Sidus ja struktureeritud – selles esitatavad materjalid on loogilises järjestuses ning moodustavad ühtse terviku.
* Reflekteeriv (peegeldav) – peegeldab maastikuehitaja eneseteadlikkust ja eneseanalüüsi maastikuehitajaks kujunemisel/ arenemisel.
* Kõikehõlmav – sisaldab kompetentse tõendavaid materjale kõikide tõendatavate kompetentside kohta.
* Isikupärane – võimaldab esile tuua maastikuehitaja loovuse ja isikupära. Portfoolio sisu on loovalt ja isikupäraselt koostatud.
* Autentne – portfoolios esitatud tõendusmaterjalid ning eneseanalüüs on autentsed, st koostatud taotleja enda poolt.

E-portfoolio esitamisega tõendatakse ühtlasi oma info- ja kommunikatsiooni-tehnoloogiaalaseid (IKT) kompetentse ja eesti keele A2 tasemel valdamise oskust.

**2. E-portfoolio koostamine ja vormistamine**

Tõendusmaterjali kogumine on kutse taotleja ülesanne, taotleja vastutab esitatud materjalide tõesuse eest.

Hea tõendusmaterjal:

* annab piisavalt tõendeid selle kohta, et kompetents on olemas;
* on sisuline, st aitab mõista ja näha tegelikult toimunut, millele viidatakse eneseanalüüsis;
* on seotud eneseanalüüsiga ning tõendab seda, millest eneseanalüüsis kõneldakse;
* on asjakohane ning tõendab seda, mida on tarvis ning on kompetentsidega kooskõlas.

Tõendusmaterjale võib liigitada järgmiselt:

* Otsesed tõendusmaterjalid – annavad sisulist infot kogemuses kirjeldatu ja analüüsitu kohta. Otsesed materjalid on näited tehtud töödest ja täidetud ülesannetest.
* Kaudsed tõendusmaterjalid – annavad infot taotleja kohta. Kaudsed materjalid on koostatud enamasti kellegi teise poolt, et anda hinnang kutse taotleja tegevusele.

Tõendusmaterjali kogumisel on abiks järgmised küsimused:

* Milliseid kompetentse aitab tõendada lisatud tõendusmaterjal?
* Millist sisulist informatsiooni annab tõendusmaterjal?
* Millist kompetentsi soovin antud materjaliga tõendada?
* Milliseid näiteid saan lisada, et anda kompetentsi tõendamist toetavat sisulist informatsiooni?

Portfoolio vormistatakse vastavalt kirjalike tööde vormistamise heale tavale ning esitatakse MS Office 365 pilvedokumendina (Word). Kutse taotleja järgib portfoolio koostamisel autoriõigust (korrektsed viited kasutatud, teiste autorite poolt loodud allikatele jne).

Portfoolio esitatakse ainult digitaalselt Räpina Aianduskooli pilvesüsteemis, valdkonna juhtõpetaja poolt määratud kaustas. Tõendusmaterjalid võib esitada portfooliost eraldiseisvate failidena süstematiseeritult paigutatuna eraldi alamkausta(desse). Tõendusmaterjalid peavad olema eneseanalüüsis hüperlingiga viidatud.

**3. E-portfoolio struktuur ja sisu**

Kutse taotleja koostab portfoolio järgmise struktuuri järgi:

|  |  |
| --- | --- |
| **Portfoolio osa** | **Sisu** |
| Tiitelleht | Kirjalike tööde vormistamise heale tavale vastavalt vormistatud tiitelleht. |
| Sisukord | Loetelu portfoolios sisalduvatest materjalidest. |
| *CURRICULUM VITAE* | Andmed kutse taotleja kohta, võib olla esitatud EuroPassi CV-na. |
| Eneseanalüüs | Kutsestandardipõhine eneseanalüüs, sisaldades hüperlinke tõendusmaterjalidele. Eneseanalüüs koostatakse tabelina, etteantud vormi kohaselt (vt lisa 1). |
| Kogutud tõendusmaterjalid | Tõendusmaterjalid, mis aitavad maastikuehitaja kompetentse tõendada, paigutatud eraldi portfoolio kausta alamkaustadesse ning eneseanalüüsi tabelis hüperlingiga viidatud. |
| Kasutatud allikad\* |  |
| Lisad\* | Muud asjakohased materjalid, mis on kutse taotleja arvates olulised enda pädevuste tõendamiseks. Näiteks: praktika juhendaja tagasiside; tunnistused, diplomid kutsevõistlustel osalemise kohta jms. |

\* Olemasolu portfoolios ei ole kohustuslik.

Lisa 1

**Kompetentsipõhise eneseanalüüsi vorm maastikuehitaja, tase 4 kutse taotlejale**

Analüüsige 4. taseme maastikuehitaja kompetentse ja tööosi. Iga kompetentsi korral on esitatud tööosad, mida analüüsige lahtris *Kompetentsi tõendamine*. Mõelge, kuidas iga kompetents Teie tegelikus maastikuehitaja töös avaldub. Tooge konkreetseid näiteid. Lisatud tõendusmaterjalidele viidake lahtris  *Viide tõendusmaterjalile*.

|  |  |
| --- | --- |
| **KOHUSTUSLIKUD KOMPETENTSID** | |
| **TÖÖOSA koos tegevusnäitajatega** | **Tõendamine** |
| 1. LOKAALSE KUIVENDUS- JA KASTMISSÜSTEEMI KAVANDAMINE JA PAIGALDAMINE    * Planeerib töögrupi töö järgides töögraafikut ja projektijuhi juhiseid;    * Arvutab materjali mahud, arvestades projekti või töökirjeldust ning olukorda objektil; tellib materjali;    * märgib loodusesse maha objekti, kaitstes olemasolevat taimestikku ja pinnast;    * ladustab vajalikud materjalid arvestades materjalide ja objekti eripära;    * valmistab pinnase ette lähtudes projekti eesmärgist;    * juhib sademe- ja pinnaseveed;    * paigaldab lokaalse kuivendus- ja kastmissüsteemi;    * hooldab lokaalset kastmis- ja kuivendussüsteemi arvestades kastmis- ja kuivendussüsteemi eripära. |  |
| 1. ISTUTUSALA RAJAMINE    * planeerib töögrupi töö järgides töögraafikut ja projektijuhi juhiseid;    * arvutab materjali mahud arvestades projekti või töökirjeldust ning olukorda objektil, tellib materjalid;    * märgib loodusesse maha objekti, kaitstes olemasolevat taimestikku ja pinnast;    * ladustab materjalid arvestades materjalide ja objekti eripära;    * valmistab pinnase ette lähtudes projekti eesmärgist;    * rajab istutusala servad vastavalt projektile;    * hindab istikute kvaliteeti;    * istutab, kastab ja toestab taimed, sh põõsad, viimistleb istutusala, sh multšib arvestades istiku tüüpi, suurust, taime liiki, kasvukoha-, ilmastiku- ja mullastikutingimusi ja kasvualuseid. |  |
| 1. SILLUTISE (BETOONKIVI, LOODUSKIVI) JA SÕELMETEEDE RAJAMINE    * planeerib töögrupi töö järgides töögraafikut ja projektijuhi juhiseid;    * arvutab materjali mahud arvestades projekti või töökirjeldust ning olukorda objektil, tellib materjalid;    * märgib loodusesse maha objekti, kaitstes olemasolevat taimestikku ja pinnast;    * ladustab materjalid arvestades materjalide ja objekti eripära;    * valmistab pinnase ette lähtudes projekti eesmärgist;    * rajab teesüvendi ja aluspõhja ning juhendab mehhanismide (traktorid, kopad, laadurid jm) juhte tööde teostamisel järgides maastikehitusega seotud õigusakte;    * paigaldab teeäärise ja katendi, teeb vajalikud betoonitööd lähtudes projektist ja kasutades töödeks vajalikke seadmeid; viimistleb erinevat tüüpi sillutised järgides kvaliteedinõudeid ja projekti. |  |
| 1. PUIDUST PERGOLA JA TERRASSI EHITAMINE    * planeerib töögrupi töö järgides töögraafikut ja projektijuhi juhiseid;    * arvutab materjali mahud arvestades projekti või töökirjeldust ning olukorda objektil, tellib materjalid;    * märgib loodusesse maha objekti, kaitstes olemasolevat taimestikku ja pinnast;    * ladustab materjalid arvestades materjalide ja objekti eripära;    * valmistab pinnase ette lähtudes projekti eesmärgist;    * rajab vundamendid lähtudes projektist ja töökirjeldusest;    * paigaldab postid lähtudes projektist ja töökirjeldusest;    * ehitab puitkarkassi lähtudes projektist ja töökirjeldusest;    * paigaldab, viimistleb ja hooldab laudist lähtudes projektist ja töökirjeldusest |  |
| 1. MURU RAJAMINE    * planeerib töögrupi töö järgides töögraafikut ja projektijuhi juhiseid;    * arvutab materjali mahud arvestades projekti või töökirjeldust ning olukorda objektil, tellib materjalid;    * märgib loodusesse maha objekti, kaitstes olemasolevat taimestikku ja pinnast;    * ladustab materjalid arvestades materjalide ja objekti eripära;    * valmistab pinnase ette lähtudes projekti eesmärgist;    * rajab muru kasvualuse ja aluspinna arvestades pinnase kaldeid; teeb umbrohutõrjet;    * juhendab mehhanismide (traktorid, kopad, laadurid jm) juhte tööde teostamisel järgides projekti ja töökirjeldust;    * valib sobiva seemnesegu, külvab käsitsi või vastava tehnikaga muruseemne ja väetise arvestades külvinorme;    * paigaldab, sh väetab ja kastab siirdemuru arvestades maapinna ja siirdemuru eripära ning ilmastikutingimusi |  |
| 1. AEDADE JA HALJASALADE HOOLDAMINE  * planeerib töögrupi töö järgides töögraafikut ja projektijuhi juhiseid; * arvutab materjali mahud arvestades projekti või töökirjeldust ning olukorda objektil, tellib materjalid; * koostab aia või haljasala hoolduse töökirjeldused arvestades olukorda objektil; * hooldab teid, müüre ja treppe vastavalt juhendile ja aastaajale, teavitab pisiremondi vajadusest; * hooldab muru ja istutusalasid arvestades hoolduskava ja kasutades vajalikke tööriistu ja masinaid; * pügab ja noorendab hekke kasutades selleks ettenähtud töövahendeid; * teeb puude (sh viljapuude) ja põõsaste hooldus-, kujundus- ja noorenduslõikust kasutades selleks ettenähtud tehnilisi vahendeid; * teeb integreeritud taimekaitsetöid kasutades taimekaitsevahendeid vastavalt nõuetele |  |
| 1. SUURTE PUUDE ISTUTAMINE JA HOOLDAMINE    * planeerib töögrupi töö järgides töögraafikut ja projektijuhi juhiseid;    * arvutab materjali mahud arvestades projekti või töökirjeldust ning olukorda objektil, tellib materjalid;    * märgib loodusesse maha objekti, kaitstes olemasolevat taimestikku ja pinnast;    * ladustab materjalid arvestades materjalide ja objekti eripära;    * valmistab pinnase ette lähtudes projekti eesmärgist;    * istutab, kastab ja toestab suuri puid arvestades istiku tüüpi, suurust, taime liiki, kasvukoha-, ilmastiku- ja mullastikutingimusi ja kasvualuseid; rajab kasvupinnase ja tugipinnase, paigaldab kastmissüsteemi; hooldab puid istutusjärgselt lähtudes hooldusjuhendist;    * lõikab suuri puid (istutus-, kujundus-, hoolduslõikus) ja freesib kände kasutades selleks ettenähtud tehnilisi vahendeid, vajadusel kaasab arboristi |  |
| 1. MÜÜRIDE EHITAMINE    * planeerib töögrupi töö järgides töögraafikut ja projektijuhi juhiseid;    * arvutab materjali mahud arvestades projekti või töökirjeldust ning olukorda objektil, tellib materjalid;    * märgib loodusesse maha objekti, kaitstes olemasolevat taimestikku ja pinnast;    * ladustab materjalid arvestades materjalide ja objekti eripära;    * valmistab pinnase ette lähtudes projekti eesmärgist;    * ehitab vundamendi ja tugimüürid (looduskivist ja betoonkivist) kasutades tööks sobivaid tööriistu ja -vahendeid ning töövõtteid;    * ehitab kuivmüüri lähtudes projektist, kasutades tööks sobivaid tööriistu ja ‑vahendeid ning töövõtteid |  |
| 1. JUHENDAMINE    * juhendab kolleege, pakub tuge tekkinud probleemide ja küsimuste lahendamisel;    * jälgib juhendatava töö kvaliteeti ja kehtestatud nõuetest kinnipidamist;    * annab juhendatavale selgesõnaliselt ja õigeaegselt tagasisidet tema tegevuse kohta |  |
| **VALITAVAD KOMPETENTSID (TÕENDADA VÄHEMALT ÜKS)** | |
| 1. SISEHALJASTUSE RAJAMINE JA HOOLDAMINE    * planeerib töögrupi töö järgides töögraafikut ja projektijuhi juhiseid;    * arvutab materjali mahud arvestades projekti või töökirjeldust ning olukorda objektil, tellib materjalid;    * märgib maha objekti, kaitstes olemasolevat taimestikku ja pinnast;    * ladustab materjalid arvestades materjalide ja objekti eripära;    * valmistab pinnase ette lähtudes projekti eesmärgist;    * rajab sisehaljastuse lähtudes kavandist ja arvestades taimede kasvukoha nõudeid ja objekti eripära;    * koostab sisehaljastuse hoolduse töökirjeldused arvestades olukorda objektil;    * hooldab sisehaljastust, sh teeb taimekaitsetöid lähtudes kavandist ja arvestades objekti eripära |  |
| 1. PIIRETE EHITAMINE    * planeerib töögrupi töö järgides töögraafikut ja projektijuhi juhiseid;    * arvutab materjali mahud arvestades projekti või töökirjeldust ning olukorda objektil, tellib materjalid;    * märgib loodusesse maha objekti, kaitstes olemasolevat taimestikku ja pinnast;    * ladustab materjalid arvestades materjalide ja objekti eripära;    * valmistab pinnase ette lähtudes projekti eesmärgist;    * paigaldab metall-, betoon- ja puitpostid, vajadusel valmistab betooni;    * ehitab võrktarad ja paigaldab võrkmoodulid lähtudes projektist ja töökirjeldusest;    * ehitab puitpiirded ja paigaldab puitmoodulid lähtudes projektist ja töökirjeldusest;    * paigaldab betoonist aiasoklid projektist ja töökirjeldusest;    * paigaldab väravad projektist ja töökirjeldusest |  |
| 1. AIAVEEKOGUDE RAJAMINE    * planeerib töögrupi töö järgides töögraafikut ja projektijuhi juhiseid;    * arvutab materjali mahud arvestades projekti või töökirjeldust ning olukorda objektil, tellib materjalid;    * märgib loodusesse maha objekti, kaitstes olemasolevat taimestikku ja pinnast;    * ladustab materjalid arvestades materjalide ja objekti eripära;    * valmistab pinnase ette lähtudes projekti eesmärgist;    * valmistab pinnase ette lähtudes projekti eesmärgist;    * kaevab süvendi ja paigaldab aluskihid;    * paigaldab ja ühendab geosünteedid arvestades rajatava veekogu kuju;    * viimistleb aiaveekogu servad;    * paigaldab tehnilised seadmed (pumbad, filtrid jm), va elektriga seonduva;    * istutab vee- ja kaldataimed arvestades taimede liiki, kasvualuseid ja -nõudeid |  |
| 1. MASINATEGA PUISTEMATERJALIDE TEISALDAMINE JA PINNA KUJUNDAMINE    * planeerib töögrupi töö järgides töögraafikut ja projektijuhi juhiseid;    * arvutab materjali mahud arvestades projekti või töökirjeldust ning olukorda objektil, tellib materjalid;    * märgib loodusesse maha objekti, kaitstes olemasolevat taimestikku ja pinnast;    * ladustab materjalid arvestades materjalide ja objekti eripära;    * valmistab pinnase ette lähtudes projekti eesmärgist;    * teisaldab puistematerjale kasutades minilaadurit või miniekskavaatorit;    * teeb pinnakujundustöid kasutades minilaadurit või miniekskavaatorit;    * hooldab masinaid lähtudes igapäevastest hooldusnõuetest |  |
| **ÜLDOSKUSED (TÕENDATAKSE LÄBIVALT KOHUSTUSLIKE JA VALITAVA(TE) KOMPETENTSIDE KAUDU KÕIGIS EKSAMIOSADES)** | |
| * lähtub oma töös [maasikuehitaja heast tavast](https://www.maastikuehitajateliit.ee/hea-tava/) (kutsestandardi Lisa 1), järgib keskkonnahoidlikkuse ja jätkusuutlikkuse põhimõtteid; * hindab tööga kaasnevaid ohufaktoreid ning täidab tööohutus- ja keskkonnanõudeid, jälgib nende nõuete täitmist; * järgib oma töös kasutusjuhendeid, standardeid ja õigusakte; * õnnetusjuhtumi puhul tegutseb vastavalt ettenähtud korrale; * hoiab korras töömaa ja -vahendid, sorteerib ja ladustab jäätmed, sh orgaanilised jäätmed nõuetekohaselt; * tunneb ära taimed ja teab nende eesti- ja ladinakeelseid nimetusi, lähtuvalt taimmaterjali nimekirjast (Lisa 3); * planeerib enda ja meeskonna tööd, täidab võetud kohustusi ja saavutab tööeesmärgid määratud aja jooksul; * kasutab ergonoomilisi töövõtteid; juhendab ergonoomiliste töövahendite ja töövõtete kasutamist; * on avatud koostööle, osaleb meeskonnatöös; suhtleb kolleegidega; tegutseb parima ühise tulemuse saavutamise nimel; * valdab eesti keelt tasemel A (Lisa 4); * kasutab infotehnoloogilisi vahendeid iseseisva kasutaja tasemel, va osaoskus sisuloome, mida kasutab algtasemel (Lisa 5). | |